**Nota de argumentare**

**la proiectul Ordinului „Cu privire la expunerea în redacţie nouă a ordinului nr.234 din 24.03.2011 privind organizarea şi desfăşurarea activităţii de prelevare şi transplant de ţesuturi, organe şi celule de origine umană”**

**Necesitatea elaborării proiectului**

 Prin Legea nr. 103 din 12 iunie 2014 (MO nr. 185 – 199 din 18.07.2014, art. 438) au fost aprobate modificările şi completările la Legea privind transplantul de organe, ţesuturi şi celule umane nr. 42 din 06 martie 2008 (MO din 25.04.2008, nr: 81, art. 273). Urmare acesteia se necesită operarea modificărilor şi completărilor la Ordinul Ministerului Sănătăţii nr.234 din 24.03.2011 privind organizarea şi desfăşurarea activităţii de prelevare şi transplant de ţesuturi, organe şi celule de origine umană.

**Principalele prevederi şi elemente noi ale proiectului**

 Noile reglementări ale Legii nr. 103 din 12 iunie 2014 pentru modificarea şi completarea Legii nr. 42 din 06 martie 2008 privind transplantul de organe, ţesuturi şi celule umane prevăd:

 - lărgirea obiectului reglementării cuprins de legea dată (art.1);

 - posibilitatea implicării în activităţile de transplant a instituţiilor medico – sanitare private (art.9);

 - constituirea şi funcţionarea băncilor de ţesuturi şi celule umane, inclusiv celule STEM;

 - necesitatea perfectării şi asigurarea funcţionării sistemului informaţional

 despre activităţile de donare şi transplant.

 Astfel, în concordanţă cu schimbările operate la lege sunt propuse condiţiile tehnice de implementare a acestora.

 La anexa nr. 1 la ordin au fost reglementate cerinţele tehnice în vederea prelevării şi transplantului de celule, inclusiv a celulelor STEM, celulelor din cordonul ombilical, ţesuturilor complexului ombilico-placentar.

 La anexa 3 la ordin au fost reglementate procedurile de autorizare a instituţiilor medico-sanitare, atît publice cît şi private, în conformitate cu prevederile legislaţiei în vigoare.

 Luînd în consideraţie cele expuse, cît şi cerinţele actuale ale dezvoltării medicinii contemporane, asigurarea drepturilor fundamentale ale cetăţenilor Republicii Moldova la viaţă şi protecţia sănătăţii, este necesar aprobarea unor cerinţe noi în vederea organizării şi desfăşurării activităţii de prelevare şi transplant de ţesuturi, organe şi celule de origine umană, conform noilor prevederi ale Legii nr. 42, modificată prin Legea nr. 103 din 12 iunie 2014 în conformitate cu directivele Uniunii Europene: 2004/23/CE, 2006/17/CE, 2006/86/CE, 2010/53/CE.

**Rezultatul scontat**

 Adoptarea proiectului în cauză va permite îmbunătăţirea reglementărilor juridice a relaţiilor sociale din domeniul transplantului de organe, ţesuturi şi celule umane şi va îmbunătăţi activitatea Agenţiei de Transplant în domeniul controlului de stat.